OpenLLM-France/wikimedia huggingface dataset:
# Rubato

En música, rubato o també tempo rubato (que significa robat o furtat en italià) és accelerar o desaccelerar lleugerament el tempo d'una peça a discreció de l'intèrpret (solista o director d'orquestra). El rubato és popularment conegut pel seu ús en la interpretació de la música romàntica, però no és una aportació del romanticisme: Al final del renaixement s'utilitzà amb profusió en peces musicals com la canzona o el ricercare (el 1601 Giulio Caccini ja parla del rubato en Nuove Musiche), i va ser un tret característic de la interpretació musical en els segles XVII i XVIII.
Hi ha una certa controvèrsia sobre si el rubato l'ha d'interpretar només la veu principal, mentre que l'acompanyament segueix el tempo establert, o bé si l'han d'interpretar totes les veus alhora.
En un sentit ampli, el rubato forma part de l'agògica de la música.

## Bibliografia

VEILHAN, Jean-Claude. Les Règles de l'interprétation musicale à l'époque baroque (XVIIe-XVIIIe s.). Paris, Alphonse Leduc, 1977 ISBN 2-85689-008-3
# Fredeluga d'esperons

La fredeluga d'esperons (Vanellus spinosus) és una espècie d'ocell de la família dels caràdrids (Charadriidae) que habita llacs, aiguamolls i platges principalment de la zona afrotròpica, des del sud de Mauritània, Senegal, Gàmbia i Guinea, cap a l'est fins al Sudan, Etiòpia, Eritrea i Somàlia, i cap al sud fins al nord de Tanzània i l'est de la República Democràtica del Congo. També habita el nord-est d'Egipte i el sud d'Aràbia.

## Referències

* ↑ Fredeluga esperonada a CERCATERM Rev. 19/02/2012
# Choctaw Lake

Choctaw Lake és una concentració de població designada pel cens dels Estats Units a l'estat d'Ohio. Segons el cens del 2000 tenia 1.562 habitants.

## Demografia

Segons el cens del 2000, Choctaw Lake tenia 1.562 habitants, 581 habitatges, i 493 famílies. La densitat de població era de 753,9 habitants per km².
Dels 581 habitatges en un 36,5% hi vivien nens de menys de 18 anys, en un 78,8% hi vivien parelles casades, en un 3,8% dones solteres, i en un 15% no eren unitats familiars. En l'11,2% dels habitatges hi vivien persones soles el 3,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 2,91.
Per edats la població es repartia de la següent manera: un 25,4% tenia menys de 18 anys, un 4,1% entre 18 i 24, un 32,6% entre 25 i 44, un 30,7% de 45 a 60 i un 7,2% 65 anys o més.
L'edat mediana era de 39 anys. Per cada 100 dones de 18 o més anys hi havia 98,3 homes.
La renda mediana per habitatge era de 81.644 $ i la renda mediana per família de 86.670 $. Els homes tenien una renda mediana de 47.652 $ mentre que les dones 40.588 $. La renda per capita de la població era de 30.624 $. Aproximadament el 4% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Choctaw Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Choctaw Lake». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Chris Liebing

Christopher «Chris» Liebing (Gießen, 11 de desembre de 1968) és un discjòquei de música techno alemany, productor musical, propietari d'un segell discogràfic i presentador de ràdio. Va encunyar el terme schranz de l'escena de música electrònica.

## Trajectòria

Liebing ha actuat en festivals de ball com Love Parade, Mayday, Nature One, Rave On Snow i Time Warp, i en discoteques com Space Eivissa, Amnesia i Fabric. El 1996 va fundar el segell alemany de techno Fine Audio Recordings, en el qual s'han publicat diversos dels seus treballs així com l'àlbum debut Early Works (2002). Fins al 1998 va fer de resident a la discoteca Omen de Frankfurt del Main. El juny de 2003 es va publicar el seu segon àlbum, Evolution, amb el seu segell CLR.
El 2001, Chris Liebing va ser nominat en quatre categories als German Dance Awards i va guanyar el premi al Millor productor i Millor Recopilació de remescles. Als German Dance Awards de 2003 va ser guardonat amb el títol de millor DJ nacional .
El 2015, Liebing va explicar en una entrevista que és vegà des del 2011.

## Discografia

Recopilatoris de remescles
* Audio Compilation Vol. 2 (Fine Audio Recordings, 1999)
* U60311 Compilation Techno Division Vol. 1 (V2 Records, Inc. 2001)
* U60311 Compilation Techno Division Vol. 4 (V2 Records, Inc. 2004)
* Live in Beograd (2005)
* Live @ Womb (Tokyo, 2006)
* Chris Liebing Presents Spinclub Ibiza – Season 2 – The Complete Collection (Spinclub Recordings, 2008)
* 10 Years CLR (2010)
* Live At Nature One (CLR, 2008)
Àlbums
* 2002: Early Works
* 2003: Evolution
* 2018: Burn Slow (amb Ralf Hildenbeutel)
* 2021: Another Day (amb Ralf Hildenbeutel)

## Referències

* ↑ «Chris Liebing» (en castellà). clubbingspain.com. [Consulta: 24 gener 2022].
* ↑ Out-Take aus dem Dokumentarfilm "Zeitgeist Stammheim"
* ↑ «Chris Liebing - Smashing The Stereotype» (en anglès britànic), 20-02-2015. [Consulta: 24 gener 2022].
# Klára Jerneková

Klára Jerneková (Brno, 14 de gener de 1945 – Praga, 31 de juliol de 2003) va ser una actriu txeca. Des de 1966, va formar part amb èxit d'un grup dramàtic en el Teatre Nacional. L'actriu va morir el 31 de juliol de 2003 a causa de alcohol i la depressió pot haver estat una de les raons de la causa de la seva mort.

## Filmografia
### Pel·lícules d'animació

* Snow Blanc i els Set Nans (1937) - Snow Blanc.
* Cinderella (1950) - Cinderella.

### Cinema/ Televisió

* Domácí víno (1963) - Alena.
* Bubny (1965) - Karma.
* Prípad pro zacínajícího kata (1970) - Markéta.
* Tajemství prouteného kosíku (1978)
* Mí Prazané mi rozumeji (1991)
* Hotel Herbich (2000)

## Referències

* ↑ «Klára Jerneková». Arxivat de l'original el 2017-08-16. [Consulta: 16 agost 2017].

## Enllaços externs

* ((txec)) Klára Jerneková pàgina al Nacional Theatere
* ((txec)) Klára Jerneková a Czech-Slovak Base de dades de la Pel·lícula Arxivat 2010-12-15 a Wayback Machine.
# Akron

«Akron» té aquests significats:
* Akron (Alabama), població de l'estat d'Alabama (EUA)
* Akron (Colorado), població dels Estats Units a l'estat de Colorado.
* Akron (Indiana), població dels Estats Units a l'estat d'Indiana.
* Akron (Iowa), població dels Estats Units a l'estat d'Iowa.
* Akron (Nova York), població dels Estats Units a l'estat de Nova York.
* Akron (Ohio), ciutat d'Ohio, Estats Units d'Amèrica.
# Dennis Breedlove

Dennis E. Breedlove (Oakland, 1939) és un botànic estatunidenc.
Es titulà el 1962 a la universitat de Califòrnia (Santa Barbara), i es doctorà el 1968 a la universitat Stanford amb una tesi, dirigida per Peter H. Raven, sobre la sistemàtica de la Fuchsia secció Encilandra de la família Onagraceae.
El 1960 començà a treballar amb l'etnocienífic Robert M. Laughlin per a fer, durant més de 30 anys, un inventari etnobotànic de les plantes de l'ètnia Tzotzil de Zinacantan en els altiplans de Chiapas a Mèxic, que estudià cada any del 1964 al 1992 (tret dels 1969 i 1990). Van recollir dades de centenars de noms dels tzotzil per a gèneres de plantes, espècies i varietats. Finalment identificaren 1.484 espècies i 30 gèneres tots ells amb els noms que els donaren els tzoztil. Breedlove portà a Califòrnia una mostra de la planta Passiflora membaranceae des de Chiapas que, en contrast amb el que passà amb altres mostres, va prosperar en ser cultivada fora de la seva àrea originària (concretament a l'"Strybing Arboretum" de San Francisco). Al llarg de la seva carrera professional, Breedlove estudià i recol·lectà espècimens a Califòrnia i Nevada, a Mèxic i a Guatemala. Membre de l'Acadèmia de les Ciències de Califòrnia, després de jubilar-se el 1994, en va ser nomenat conservador emèrit del Departament de Botànica, on es conserva també el seu extens herbari personal.
Breedlove ha donat nom botànic a més de 40 plantes, desconegudes fins aquell moment per a la ciència. El briòleg Howard Crum bateja un gènere de molses de Chiapas, el Breedlovea, en honor seu.

## Algunes obres

* Principles of Tzeltal Plant Classification: An Introduction to the Botanical Ethnography of a Mayan-Speaking People of Highland Chiapas; Peter H. Raven, Brent Berlin & Dennis Eugene Breedlove; Academic Press (1974), ISBN 0127850473
* Introduction to the Flora of Chiapas, Pt. 1; Dennis E. Breedlove; California Academy of Sciences (1981); ISBN 0940228009
* Acanthaceae; Thomas F. Daniel & Dennis E. Breedlove; California Academy of Sciences (1995); ISBN 0940228351
* The Flowering of Man: A Tzotzil Botany of Zinacantan; Dennis E. Breedlove & Robert M. Laughlin; Smithsonian Institution Press (2000); ISBN 1560988975

## Referències

* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* Notes biogràfiques Arxivat 2010-07-05 a Wayback Machine. (anglès)
# Roger Tartera i Salvatierra

Roger Tartera Salvatierra (1972, Tiana) és un prosista, dramaturg i guionista català. Llicenciat en Història Contemporània per la UB, Màster d'Escriptura per a la televisió i el cinema per la UAB. Postgrau de Guió de Cinema a ECIB. Col·laboracions habituals en mitjans de comunicació, i en revistes científiques i culturals. Té contes publicats a Go!, Camí del Mig i Revista de Badalona, col·labora a El Punt (1999-2000) i fa crítica literària a l'Avui (2004). Autor de muntatges teatrals entre els anys 1999-2004, becari a El Terrat.

## Premis literaris

* Mostra Literària del Maresme de prosa, 1996: Sabana
* Ciutat de Badalona - Països Catalans Solstici d'Estiu, 2002: Quan es fa clar
* Salvador Espriu de narrativa de Calafell, 2003: La ciutat seca
* Premi Ribera d'Ebre de narrativa, 2006: Collage
* Ciutat d'Eivissa, 2009: La noia de les estrelles
* Premi a Millor Guió Original del Maresme, Calella Film Festival, 2021: El nido roto

## Obres

* Quan es fa clar. Barcelona: Columna, 2002
* La ciutat seca. Valls: Cossetània Edicions, 2004
* Collage. Valls: Cossetània Edicions, 2007
* El rus, la mort del pronom feble. Barcelona: Alrevés, 2010
* La noia de les estrelles. Eivissa: Mediterràniaeivissa, 2010
* Que es cremin els cossos. Barcelona: Alrevés, 2011
* No crec en Déu, només crec en Billy Wilder. Barcelona: Autoeditores.es, 2014
* Quiero ser adulto. Badalona: Célebre Editorial, 2019

## Referències

* ↑ Célebre editorial. «Roger Tartera Salvatierra» (en castellà), 20 gener 2020. [Consulta: 21 març 2021].
# Fredeluga del Senegal

La fredeluga del Senegal (Vanellus senegallus) és una espècie d'ocell de la família dels caràdrids (Charadriidae) que habita pantans, llacs i terres de conreu de la zona afrotròpica, a la major part de l'Àfrica Subsahariana a excepció de les selves de l'oest i el centre, i algunes àrees de l'Àfrica Meridional.

## Referències

* ↑ Fredeluga senegalesa a CERCATERM Rev. 19/02/2012
# Hauenstein-Ifenthal

Hauenstein-Ifenthal és un municipi del cantó de Solothurn (Suïssa), situat al districte de Gösgen.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ Hauenstein-Ifenthal en Alemany, Francès o Italià al Diccionari històric de Suïssa.
# Clare Torry

Clare Torry (Londres, 29 de novembre de 1947) és una cantant britànica molt coneguda pel treball vocal a la cançó de Pink Floyd «The Great Gig in the Sky» apareguda el 1973 a l'àlbum The Dark Side of the Moon.
Torry també va treballar com a cantant d'estudi i corista als concerts, amb Olivia Newton-John, de The Alan Parsons Project, per a qui també va fer el cant principal d'una peça, Gary Brooker, Culture Club, Meat Loaf i Johnny Mercer. Després va tornar, per un temps curt, a Pink Floyd als anys 1980 i també va contribuir a l'àlbum de Roger Waters Radio K.A.O.S., aparegut el 1987. També va cantar amb el guitarrista i cantant de Pink Floyd, David Gilmour, en un concert dels anys 1990 a Knebworth.
Clare Torry va cantar «Love is like a butterfly» de Dolly Parton per al títol principal de la sitcom de Wendy Craig i de Geoffrey Parlmer Butterflies, als anys 1970.
El 2004 va perseguir a Pink Floyd judicialment i al grup EMI pels royalties no pagats basats en la contribució de la peça The great gig in the sky, perquè considerava que hi tenia dret en concepte de coautor, amb Richard Wright.
En origen, va percebre 30 lliures pel seu treball d'estudi un diumenge. El 2005, va aconseguir arribar a un acord amistós a l'Alt Tribunal de Justícia d'Anglaterra i Gal·les, al seu favor, tot i que no es va fer públic. És possible que en les noves versions del disc es vegi el nom de Torry en els crèdits en la cançó. El DVD en directe Pulse, aparegut el 2006, mostra en els crèdits: «Wright/Vocal composition by Clare Torry» a la peça «The Great Gig in the Sky».
# Koptélovo (poble)

* No s'ha de confondre amb Koptélovo.
Koptélovo (en rus: Коптелово) és un poble de l'óblast de Sverdlovsk, a Rússia, segons el cens del 2010 tenia 1.292 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Akrar

Akrar és un poble de l'illa de Suðuroy, a les illes Fèroe. Forma part del municipi de Sumba. L'1 de gener del 2021 tenia 15 habitants.
La localitat està situada al sud de l'illa Suðuroy. Es troba a la riba sud del fiord de Lopra (Lopransfjørður), un grau del Vágsfjørður. Lopra, al sud, és la localitat més propera. La carretera 218, que mor a Akrar, enllaça ambdós núclis.
El poble va ser fundat el 1817 per un home provinent de Sumba. Amb el temps s'hi van anar instal·lant d'altres nouvinguts. La persona més famosa nascuda al poble és el poeta satíric Poul Johannes Midjord (1823-1908).

## Referències

* 1 2 «Sumba» (en anglès). Faroe Islands. [Consulta: 23 agost 2019].
* ↑ «Akrar» (en anglès). faroeislands.dk. [Consulta: 16 desembre 2019].
* ↑ «Mapa de les Fèroe» (en danès). Trap Danmark. [Consulta: 1r novembre 2019].

## Vegeu també

* Llista de municipis de les Illes Fèroe
* Llista de túnels de les Illes Fèroe

## Enllaços externs

* Web de l'ajuntament de Sumba (feroès)
# Cécile Duflot

Cécile Duflot (Villeneuve-Saint-Georges, 1 d'abril de 1975), és una urbanista i política francesa.
Fou la secretària nacional d'Europa Ecologia-Els Verds (EELV) del 13 de novembre de 2010 a l'23 de juny de 2012, després d'haver ocupat el mateix càrrec al partit ecologista dels Verds de 2006 a 2010. Després de la victòria socialista a l'elecció presidencial del 2012, fou Ministra d'Igualtat Territorial i Habitatge (càrrec de nova creació) en el govern de Jean-Marc Ayrault del 16 de maig de 2012 a l'31 de març de 2014.

## Biografia

Duflot va néixer a Villeneuve-Saint-Georges, Val-de-Marne, la filla més gran d'un sindicalista del ferrocarril i d'una professora de física i química (que era també sindicalista). Duflot va passar la seva infància i adolescència en el districte de Montereau-Fault-Yonne abans de tornar al seu poble natal,, Villeneuve-Saint-Georges, a principis dels 90. És una urbanista de professió, graduada a la ESSEC Business School (Escola de Negocis Francesa), i té un màster en geografia.
Els seus primers compromisos com a activista van ser a Jeunesse ouvrière chrétienne ("Joves Obrers Cristians") i a la Ligue pour la protection des oiseaux ("Lliga de protecció dels ocells").
Mare divorciada, Cécile té tres filles i un fillastre. A més, va compartir la vida de Jean-Vincent Placé, senador francès i que va arribar a ser secretari d'estat.

## Referències

* 1 2 3 Catherine Simon, « Cécile Duflot, l'ouverture en Vert », Le Monde, edició del 20 de gener de 2009
* ↑ « Numéro vert » by Sabrina Champenois, Libération, 10 January 2007
* ↑ (francès) «Dossier de presse : " Présentation des candidat(e)s Vert(e)s en Basse-Normandie "». (238 KB) (2007 legislative elections), on the official site of the Verts de Basse-Normandie
* ↑ (francès) « Elle s'enracine chez les Verts », Ouest-France, 8 December 2008
* ↑ «" Portrait de Cécile Duflot "». Arxivat de l'original el 2008-10-11. on the website for the Verts de Loire-Atlantique
* ↑ Stepfamily
# Saint-Gobain Glass

Saint-Gobain és una empresa multinacional fundada i administrada a França. En els seus orígens, al segle XVII (1665), va començar com una companyia vidriera, sent l'origen de la marca Duralex. En l'actualitat fabrica materials d'alt rendiment per a estructures.
Creada en el departament de l'Aisne per Lluís XIV de França per tal d'impulsar als artesans francesos. El seu ministre d'economia, Jean-Baptiste Colbert, va ser l'encarregat de construir les instal·lacions i desenvolupar noves tecnologies que s'emprarien per a embellir Versalles, especialment la Galerie des Glaces (Sala dels miralls).
Colbert va encarregar als venecians els miralls que decorarien aquesta sala del Palau de Versalles. Després d'aquest encàrrec perdut, la Compagnie de Saint-Gobain es va desenvolupar en gran manera. El 1702 va aconseguir que se li concedís el monopoli de la fabricació de miralls a França, privilegi que mantindria fins a la Revolució francesa.
Actualment l'àrea de negoci de Saint-Gobain és l'enginyeria de materials. Se centra en els sectors del vidre, els productes i els materials d'alt rendiment per a la construcció. Saint-Gobain ven a tot el món. La seua xifra de vendes és superior a 40 000 milions de dòlars. El desembre de 2005 va adquirir la companyia britànica BPB, el major fabricant mundial de plaques de revestiment, per 7.000 milions de dòlars.

## Referències

* ↑ «Karambolage - Duralex». Arte, 23-01-2015. [Consulta: 14 setembre 2019].
* ↑ «Annual Results 2018». Saint-Gobain.
* ↑ Abbott Payson Usher, "Colbert and Governmental Control of Industry in Seventeenth Century France" in The Review of Economics and Statistics 16.11 (November 1934:237-240).
* ↑ Receveur général des tailles en la Généralité d'Orléans. Olivier Bluche had other financial irons in the fire. In 1666, a plea was brought against him and a partner requesting the dismantling of a tile factory they were constructing at Popincourt, Étampes. (Corpus Bibliographique Étampois: Arrests d'Ancien Régime on-line). Du Noyer married Marie Le Normand. Their son, Doompie Bluche, was treasurer to the Marechal of Flanders and Hainaut.
* ↑ Fernand Braudel, The Wheels of Commerce 1982, vol.
* ↑ «Börse Frankfurt (Frankfurt Stock Exchange): Stock market quotes, charts and news».

## Vegeu també

* Groupe Bull
* Doble vidre aïllant
* Vidre flotat
* Vidre laminat
* Duralex

## Enllaços externs

* Climalit
# Félix Navarro Serrano

Félix Navarro Serrano (Madrid, 1903- ?, 1985), va ser un polític espanyol d'ideologia comunista.

## Biografia

Membre del Partit Comunista d'Espanya (PCE), després de l'esclat de la Guerra civil es va unir a les milícies republicanes. Posteriorment va passar a formar part del comissariat polític de l'Exèrcit Popular de la República. Al llarg de la contesa va ser comissari de la 10a Brigada Mixta, així com de les divisions 41a i 47a.
Després del final de la contesa es va exiliar a la Unió Soviètica. Durant la Segona Guerra Mundial va lluitar en una unitat de guerrillers soviètics.

## Referències

* ↑ Álvarez, 1989, p. 180.
* ↑ Engel, 1999, p. 18.
* ↑ Álvarez, 1989, p. 188, 180.
* ↑ Arasa, 1993, p. 110.
* ↑ Arasa, 1993, p. 117.

## Bibliografia

* Álvarez, Santiago. Los comisarios políticos en el Ejército Popular de la República. Ediciós do Castro, 1989.
* Arasa, Daniel. Los españoles de Stalin. Belacqva, 1993.
* Engel, Carlos. Historia de las Brigadas Mixtas del Ejército Popular de la República. Madrid: Almena, 1999. 84-922644-7-0.
# Christian Klien

Christian Klien va ser un pilot de curses automobilístiques austríac que va arribar a disputar curses de Fórmula 1.
Va néixer el 7 de febrer del 1983 a Hohenems, Àustria.

## A la F1

Christian Klien va debutar a la primera cursa de la temporada 2004 (la 55a temporada de la història) del campionat del món de la Fórmula 1, disputant el 7 de març del 2001 el G.P. d'Austràlia al circuit de Melbourne.
Va participar en un total de quaranta-vuit curses puntuables pel campionat de la F1 disputades en tres temporades consecutives (2004 - 2006) aconseguint una cinquena posició com millor classificació en una cursa, i assolí catorze punts vàlids pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Posició | Punts |
| 2004 | Jaguar Racing | Jaguar | Cosworth | AUS 11 | MAL 10 | BAH 14 | SMR 14 | ESP Ret | MON Ret | EUR 12 | CAN 9 | USA 11 | FRA 14 | GBR 10 | ALE 10 | HUN 13 | BEL 6 | ITA 13 | | JAP 12 | BRA 14 | | 16è | 3 |
| 2004 | Jaguar Racing | Jaguar | Cosworth | | | | | | | | | | | | | | | | XIN Ret | | | | 16è | 3 |
| 2005 | Red Bull Racing | Red Bull | Cosworth|- | AUS 7 | MAL 8 | BHR NVS | SMR TD | ESP TD | MON TD | EUR TD | CAN 8 | USA NVS | FRA Ret | GBR 15 | ALE 9 | HUN Ret | TUR 8 | ITA 13 | BEL 9 | BRA 9 | JAP 9 | XIN 5 | 15è | 9 |
| 2006 | Red Bull Racing | Red Bull | Ferrari | BHR 8 | MAL Ret | AUS Ret | SMR Ret | EUR Ret | ESP 13 | MON Ret | GBR 14 | CAN 11 | USA Ret | FRA 12 | ALE 8 | HON Ret | TUR 11 | ITA 11 | XIN | JAP | BRA | | 18è | 2 |
| 2007 | Honda Racing F1 Team | Honda | Honda | AUS | MAL | BHR | ESP | MON | CAN | USA | FRA | GBR TD | EUR | HON | TUR | ITA | BEL | JPN | CHN | BRA | | | - | - |
| 2010 | Hispania Racing F1 Team | Hispania | Cosworth | BHR | AUS | MAL | XIN | ESP TD | MON | TUR | CAN | EUR TD | GBR | ALE | HON | BEL | ITA | SIN | JAP | COR | BRA | ABU | –* | –* |
$^*$ Temporada no acabada

### Resum

| Curses: | Victòries: | Pòdiums: | Poles: | Voltes ràpides: | Punts: |
| 48 (46) | 0 | 0 | 0 | 0 | 14 |

## Enllaços externs

* Web oficial de Christian Klien (anglès)
* Web no oficial (anglès)
* Perfil i estadístiques a f1db Arxivat 2005-05-21 a Wayback Machine. (anglès)
* Estadístiques a 4mula1 (anglès)
# Clare Smyth

Clare Smyth MBE (Antrim, Irlanda del Nord, setembre de 1978) és una xef i empresària nord-irlandesa.
Clare Smyth va ser la primera dona cuinera a dirigir un restaurant amb tres estrelles Michelin al Regne Unit.
Smyth va créixer en una granja al Antrim, Irlanda del Nord. Es va mudar a Anglaterra amb 16 anys. Es va formar i treballar al Restaurant Gordon Ramsay a Hospital Road, entre altres llocs. Smyth té diversos premis i és membre de l'Ordre de l'Imperi Britànic. Clare Smyth dirigeix el seu restaurant Core a Londres, va ser escollida millor cuinera del món en la gala dels Premis Mundials 50 Millors Restaurants celebrada a Bilbao el juny de 2018.
Va ser l'encarregada de preparar el banquet de convidats al casament d'Enric de Sussex i Meghan Markle. És jutgessa habitual al programa de cuina The Final Table i presentadora de Masterchef Austràlia.

## Referències

* ↑ Guide Michelin. «Michelin guide great briain ireland» (en inglés), 01-10-2018. [Consulta: 2021].
* ↑ Clare Smyth. «Paǵina Oficial» (en inglés). [Consulta: 2021].
* ↑ 7canibales. «Gordon Ramsay se equivocó con el pronóstico de fracaso de Clare Smyth» (en castellà), 17-09-2019. [Consulta: 2021].
# Kiyonosuke Marutani

Kiyonosuke Marutani, és un exfutbolista japonès.

## Selecció japonesa

Kiyonosuke Marutani va disputar 1 partits amb la selecció japonesa.

## Enllaços externs

* Japan National Football Team Database